Cuneiform Tablet Prague I 467
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-DINGIR ù ú-zu-a qí-bi₄-ma um-ma lá-ma-sà-tum-ma ù na-ar-am-tum-ma du-lu-um i-na a-lim{ki} ik-tí-bi₄-id mì-šu a-ni-um ša ta-áš-pu-ra-ni mì-šu-um É a-bi₄-kà ù a-ma-at a-bi₄-kà a-na ḫi-lá-tim i-ta-bu-lu a-na ú-zu-a qí-bi₄-ma a ma-nim ta-áš-ta-na-pár-ra-am a-ḫu-ú-kà ma-du ma ta-áš-ta-na-pár-ra-am a-ḫu-kà ú-kà-lu ù ni-a-tí <big_gap> a-ḫu-ḫu DAM.GÀR-ru a-ḫu-kà i-na kà-ú-lim i-mu-at ù né-nu i bu-bu-tim a-ṣé-er du-li-ni ni-mu-at al-kam-ma É a-bi₄-kà e-ṭí-ir a-na ḫi-lá-tí-ma É a-bi₄-kà ù a-ma-at a-bi₄-kà lá i-ta-bu-lu šé-ší-ir a-na šé-ep um-mì-a-ni-kà mu-ut-ma al-kam-ma É a-bi₄-kà e-ṭí-ir šu-ma lá ta-le-e É-tám ú a-ma-at a-bi₄-kà té-ni um-mì-a-nu i-na ni-a-tim a-ni-tim ḫa-bu-lu a-bu-kà-ma qá-tám iš-ku-un a-pu-tum É a-bi₄-kà lá i-ḫa-li-iq lá ta-ak-šu-dam al-kam-ma e-ṭí-ir ma-ma-an šé-ṣú-ur É a-bi₄-kà lá i-mu-a al-kam-ma šé-ší-ir a ma-nim né-nu ni-ta-kál ku-a-tí ni-da-gal